laion/Wikipedia-Exotic huggingface dataset:
মুহাম্মদ আব্দুর রশীদ

মুহাম্মদ আব্দুর রশীদ একজন বাংলাদেশী ইসলামী চিন্তাবিদ। তিনি ঢাকা বিশ্ববিদ্যালয়ের ইসলামিক স্টাডিজ বিভাগের অধ্যাপক ও সাবেক চেয়ারম্যান এবং ইসলামি আরবি বিশ্ববিদ্যালয়ের তৃতীয় উপাচার্য। আব্দুর রশীদ ঢাকা বিশ্ববিদ্যালয়ের ইসলামিক স্টাডিজ বিভাগ থেকে ১৯৮৮ সালে স্নাতক ও ১৯৮৯ সালে স্নাতকোত্তর ডিগ্রি লাভ করেন। তিনি একই বিভাগ থেকে ২০০২ সালে পিএইচডি ডিগ্রি অর্জন করেন। মুহাম্মদ আব্দুর রশীদ ১৯৯৫ সালে আবুজর গিফারী কলেজে প্রভাষক হিসেবে শিক্ষকতা জীবন শুরু করেন। তিনি ১৯৯৭ সালে ঢাকা বিশ্ববিদ্যালয়ের ইসলামিক স্টাডিজ বিভাগে প্রভাষক হিসেবে যোগ দেন। এরই ধারাবাহিকতায় তিনি ২০০০ সালে সহকারী অধ্যাপক, ২০০৩ সালে সহযোগী অধ্যাপক ও ২০০৬ সালে অধ্যাপক পদে উন্নীত হন। অধ্যাপনার পাশাপাশি তিনি বিভিন্ন প্রশাসনিক দায়িত্ব পালন করেছেন। তিনি ইসলামিক স্টাডিজ বিভাগের চেয়ারম্যান, বাংলাদেশ মাদ্রাসা শিক্ষা বোর্ডের বোর্ড মেম্বার, নীলক্ষেত হাই স্কুলের পরিচালনা পরিষদের সভাপতি, ঢাবির কবি জসীম উদ্‌দীন হলের প্রভোস্ট ও ড. সিরাজুল হক গবেষণা কেন্দ্রের পরিচালকসহ বিভিন্ন দায়িত্ব পালন করেন। ২০২৩ সালের ৪ এপ্রিল তিনি ইসলামি আরবি বিশ্ববিদ্যালয়ের উপাচার্য হিসেবে নিয়োগ লাভ করেন এবং ৫ এপ্রিল অনুষ্ঠানিকভাবে বিশ্ববিদ্যালয়টির উপাচার্যের দায়িত্বভার গ্রহণ করেন। ২০২৪ সালের ১৫ আগস্ট তিনি বিশ্ববিদ্যালয়টির উপাচার্যের পদ থেকে পদত্যাগ করেন। "ইসলামি আরবি বিশ্ববিদ্যালয়ের নতুন ভিসি ঢাবি অধ্যাপক আব্দুর রশীদ"। দ্য ডেইলি ক্যাম্পাস। ৪ এপ্রিল ২০২৩। সংগ্রহের তারিখ ৪ এপ্রিল ২০২৩।  "ড. মুহাম্মদ আব্দুর রশীদের জীবনবৃত্তান্ত"। ঢাকা বিশ্ববিদ্যালয় (ইংরেজি ভাষায়)। সংগ্রহের তারিখ ৪ এপ্রিল ২০২৩।  "ইসলামি আরবি বিশ্ববিদ্যালয়ের নতুন ভিসি আব্দুর রশীদ"। ঢাকা পোস্ট। ৪ এপ্রিল ২০২৩। সংগ্রহের তারিখ ৪ এপ্রিল ২০২৩।  "ইসলামি আরবি বিশ্ববিদ্যালয়ের নতুন উপাচার্য আব্দুর রশীদ"। সময় টিভি। ৫ এপ্রিল ২০২৩। সংগ্রহের তারিখ ৬ এপ্রিল ২০২৩।  "ইসলামি আরবি বিশ্ববিদ্যালয়ের ভিসির পদত্যাগ"। কালবেলা। ১৫ আগস্ট ২০২৪। সংগ্রহের তারিখ ১৫ আগস্ট ২০২৪।
ভবানীশ্বর মন্দির

ভবানীশ্বর মন্দির, ভারতের পশ্চিমবঙ্গ রাজ্যের মুর্শিদাবাদ জেলার লালবাগ মহকুমার মুর্শিদাবাদ-জিয়াগঞ্জ সিডি ব্লকের বরানগরে অবস্থিত। ভবানীশ্বর মন্দির অবস্থিত ২৪°১৫′১০″ উত্তর ৮৮°১৪′৩৬″ পূর্ব﻿ / ﻿২৪.২৫২৮° উত্তর ৮৮.২৪৩২° পূর্ব﻿ / 24.2528; 88.2432। বরানগরের ভবানীশ্বর মন্দিরটি ১৭৫৫ সালে রানী ভবানীর কন্যা তারাসুন্দরী দ্বারা নির্মিত হয়েছিল। এটি বরানগরের সবচেয়ে উঁচু চুন ও মর্টার মন্দির। হিন্দু মূর্তিবিদ্যার গবেষক শ্যামল চ্যাটার্জির মতে, "এই ১৮ মিটার লম্বা মন্দিরের উল্টানো পদ্মের মতো গম্বুজ এবং অভ্যন্তরীণ গর্ভগৃহের চারপাশে একটি বৃত্তাকার করিডোর উল্লেখযোগ্য বৈশিষ্ট্য। বাইরের সম্মুখভাগে মানবমূর্তিগুলি মাঝামাঝি ধরণের। অভ্যন্তরীণ গর্ভগৃহের বাইরের দেয়ালে ফুলের নকশা চমৎকার।" রানী ভবানী (১৭১৬-১৭৯৫) ছিলেন বর্তমানে বাংলাদেশের রাজশাহী জেলার নাটোরের জমিদার রাজা রমাকান্তের স্ত্রী। ৩২ বছর বয়সে তিনি বিধবা হওয়ার পর, তিনি তার জমিদারি সুচারুভাবে পরিচালনা করেছিলেন এবং তার জনহিতকর কাজের জন্য খ্যাতি অর্জন করেছিলেন। “কথিত আছে যে রাণী ভবানী গঙ্গার তীরে এখানে বারোনগরে ১০৮টি মন্দির তৈরি করতে চেয়েছিলেন যাতে এই বসতির মর্যাদা বারাণসীর মতো হয়। তিনি ১০৭টি করে আর করেন নি; আমি কারণ সম্পর্কে কোন গল্প শুনিনি।" মাত্র কয়েকটি মন্দির ভালো অবস্থায় আছে। পশ্চিমবঙ্গের জাতীয় গুরুত্বের স্মৃতিস্তম্ভের তালিকা অনুসারে ভবানীশ্বর মন্দির একটি এএসআই তালিকাভুক্ত স্মৃতিস্তম্ভ। "Art and architecture of the temples at Baronagar, Murshidabad" (পিডিএফ)। Shyamal Chaterji। Chitralekha Journal of Art & Design। ২৪ জুলাই ২০২১ তারিখে মূল (পিডিএফ) থেকে আর্কাইভ করা। সংগ্রহের তারিখ ২৪ জুলাই ২০২১।  "Art and architecture of the temples at Baronagar, Murshidabad"। Shyamal Chaterji। Chitralekha Journal of Art & Design। ২৪ জুলাই ২০২১ তারিখে মূল থেকে আর্কাইভ করা। সংগ্রহের তারিখ ২৪ জুলাই ২০২১।  "List of Ancient Monuments and Archaeological Sites and Remains of West Bengal - Archaeological Survey of India"। Item no. 110। ASI। ১ আগস্ট ২০২১ তারিখে মূল থেকে আর্কাইভ করা। সংগ্রহের তারিখ ১৬ জুলাই ২০২১।  উইকিভ্রমণ থেকে ভবানীশ্বর মন্দির ভ্রমণ নির্দেশিকা পড়ুন। উইকিমিডিয়া কমন্সে ভবানীশ্বর মন্দির সংক্রান্ত মিডিয়া রয়েছে। টেমপ্লেট:Tourist attractions in Murshidabad
বাজিন (রুটি)

বাজিন ( আরবি: البازين , উচ্চারিত[baːˈziːn]) লিবিয়ার রন্ধনপ্রণালীর অন্তর্ভুক্ত একটি খামিরবিহীন রুটি যা বার্লি, জল এবং লবণ দিয়ে প্রস্তুত করা হয়। বাজিন তৈরি করার জন্য জলে বার্লির গুড়ো সিদ্ধ করা হয় এবং তারপরে একটি মাগ্রাফ নামক এক বিশেষ লাঠির ব্যবহার করে প্রস্তুত মন্ডটিকে বিশেষভাবে নাড়ানো হয়। তারপর সেটিকে একটি পাত্রে স্থাপন করতে হয় এবং সেটি শক্ত হওয়া পর্যন্ত অপেক্ষা করতে হয়। এর পরে এটি ভাপিয়ে বা বেক করে বাজিন রুটি প্রস্তুত করা হয়। লবণের ব্যবহার বাজিনের গঠনে কঠোরতা প্রদান করে। বাজিন গমের আটা, জলপাই তেল এবং মরিচ ব্যবহার করেও প্রস্তুত করা যেতে পারে। বাজিন সাধারণত টমেটো সস, ডিম, আলু এবং মাটনের সাথে পরিবেশন করা হয়। বাজিন প্রস্তুতির পদ্ধতিতে বিশেষ প্রক্রিয়ায় প্রথমে ময়দাকে মেখে পিরামিড বা গম্বুজের আকার দেওয়া হয়। এরপর সেই ময়দাটি ভাপিয়ে বাজিন রুটি প্রস্তুত করা হয়। একটি টমেটো-ভিত্তিক স্যুপ বা মাংস ও আলুর স্ট্যু দিয়ে বাজিন পরিবেশন করা যেতে পারে। গরম স্ট্যু বাজিনের উপরে বা তার চারপাশে ঢেলে এবং সিদ্ধ ডিম দিয়ে সজ্জিত করে পদটি পরিবেশন করা হয়। স্যুপ প্রস্তুতির সময় তাতে একটি কাঁচা ডিমও মেশানো যেতে পারে। বাজিন রুটি, মধু, খেজুরের শরবত এবং মাখন বা তেল ব্যবহার করে প্রস্তুত একটি জনপ্রিয় খাবার হল আসিদা। রান্না করা কুমড়া এবং টমেটো সসের মিশ্রণের সাথেও বাজিন খাওয়া যেতে পারে। খাওয়ার সময়, বাজিন প্রথমে চূর্ণ করা হয়, তারপর খাওয়া হয়। বাজিন একটি ঐতিহ্যবাহী খাবার এবং লিবিয়ার জাতীয় খাবার হিসেবে বর্ণিত। বাজিন সস তৈরির জন্য মাটন (বিশেষত কাঁধ বা পা -এর অংশ) -কে কুঁচো পেঁয়াজ, হলুদ, লবণ, মরিচের গুঁড়া, হেলবা (মেথি), মিষ্টি পেপরিকা মরিচ, কালো মরিচ এবং টমেটো বাটা দিয়ে ভাজা হয়। এই সসে মটরশুটি, মসুর ডাল এবং আলুও যোগ করা যেতে পারে। ময়দার গম্বুজের আকৃতির বাজিনের চারপাশে সস, ডিম, আলু এবং মাংস সাজানো হয়। এরপর সাধারণত লেবু এবং তাজা বা আচারযুক্ত (ইমসাইয়ার) মরিচ দিয়ে সম্পুর্ণ পদটি পরিবেশন করা হয়। Rozario, P. (২০০৪)। Libya। Countries of the world। Gareth Stevens Pub.। পৃষ্ঠা 40। আইএসবিএন 978-0-8368-3111-5। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Davidson, A.; Jaine, T.; Davidson, J.; Saberi, H. (২০০৬)। The Oxford Companion to Food। Oxford Companions। OUP Oxford। পৃষ্ঠা 1356। আইএসবিএন 978-0-19-101825-1। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Long, L.M. (২০১৫)। Ethnic American Food Today: A Cultural Encyclopedia। Ethnic American Food Today। Rowman & Littlefield Publishers। পৃষ্ঠা 376। আইএসবিএন 978-1-4422-2731-6। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Blady, K. (২০০০)। Jewish Communities in Exotic Places। Jason Aronson, Incorporated। পৃষ্ঠা 327। আইএসবিএন 978-1-4616-2908-5। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "The Libyan Journal of Agriculture"। Volume 4। Faculty of Agriculture, University of Alfateh। ১৯৭৭। পৃষ্ঠা 199। সংগ্রহের তারিখ ২৬ মার্চ ২০১৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
তনুশ্রী শংকর

তনুশ্রী শঙ্কর (জন্ম ১৬ই মার্চ ১৯৫৬) হলেন একজন ভারতীয় নৃত্যশিল্পী এবং নৃত্য পরিচালক। তিনি ভারতের কলকাতায় থাকেন। তিনি ১৯৭০ এবং ১৯৮০ এর দশকে আনন্দ শঙ্কর সেন্টার ফর পারফর্মিং আর্টসের একজন নেতৃস্থানীয় নৃত্যশিল্পী ছিলেন। তিনি একজন অভিনেত্রীও এবং আগুন (১৯৮৮), দ্য নেমসেক (২০০৬), একটি তারার খোঁজে: বিয়ন্ড দ্য স্টারস (২০১০) ইত্যাদি ছবিতে অভিনয়ের জন্য পরিচিত। তনুশ্রী সৃজনশীল এবং পরীক্ষামূলক নৃত্যের প্রতি তাঁর অবদানের জন্য ২০১১ সালের সংগীত নাটক অকাদেমি পুরস্কার এর প্রাপক। তনুশ্রী শঙ্করের নৃত্য পরিচালনা শাস্ত্রীয় নৃত্যের সংমিশ্রণ নয়, কিন্তু অসামান্য এবং মৌলিক। এই ধারাটি উদয় শঙ্করের "নতুন নৃত্যের" ওপর ভিত্তি করে তৈরি। তনুশ্রী শঙ্কর এখন তনুশ্রী শঙ্কর ডান্স কোম্পানি নামে একটি নৃত্য বিদ্যালয় চালান এবং নিজে নৃত্য প্রশিক্ষণ দেন। তিনি আধুনিক পশ্চিমী ব্যালে অভিব্যক্তির সাথে ঐতিহ্যবাহী ভারতীয় নৃত্যের মিশ্রণ করে তাঁর নিজস্ব আধুনিক নৃত্যশৈলীটি গড়ে তুলেছেন। তিনি ভারতের লোকজ এবং আঞ্চলিক নৃত্যের ধরনের পাশাপাশি নিজের বংশের দ্বারাও অনুপ্রাণিত হয়েছেন। তিনি " থাং-তা " (মণিপুরী তলোয়ার নৃত্য) এর মতো সমৃদ্ধ স্থানীয় ভারতীয় ঐতিহ্যকে ব্যাপকভাবে অনুসরণ করেন। তিনি ব্রিটিশ হাই কমিশন কর্তৃক আয়োজিত কলকাতা কার্নিভালের প্রধান নৃত্য পরিচালক ছিলেন, এই অনুষ্ঠানটি ২০০২ সালে ভারতে প্রথমবারের মতো অনুষ্ঠিত হয়েছিল। ২০০৮ সালে, প্যারিসে, তিনি বিখ্যাত ভারতীয় চলচ্চিত্র নির্মাতা সঞ্জয় লীলা বানসালি পরিচালিত "পদ্মাবতী" নামে একটি ইন্দো-ফরাসি ব্যালের নৃত্য পরিচালনা করেছিলেন, আন্তর্জাতিক শিল্পীদের নিয়ে। তিনি নিজের নাচের দল নিয়ে সারা বিশ্বে ব্যাপকভাবে ভ্রমণ করেন। তাঁর শেষ উল্লেখযোগ্য প্রযোজনাগুলির মধ্যে রয়েছে উত্তরণ (আত্মার উত্থান) এবং চিরন্তন (দ্য ইটারনাল) যা রবীন্দ্রনাথ ঠাকুরের সঙ্গীতের উপর ভিত্তি করে তৈরি। তনুশ্রী শঙ্করের জন্ম কলকাতায়, তাঁর বাবা ছিলেন ভারতীয় সেনাবাহিনীতে ডাক্তার। তার স্বামী, প্রয়াত আনন্দশঙ্কর, ছিলেন একজন সঙ্গীত রচয়িতা, যিনি সঙ্গীত ধারা নিয়ে পরীক্ষা-নিরীক্ষা করেছিলেন। তাঁদের একটি মেয়ে শ্রীনন্দা শঙ্কর রয়েছেন। তনুশ্রী শঙ্কর নৃত্যশিল্পী পণ্ডিত উদয় শঙ্কর এবং অমলা শঙ্করের পুত্রবধূ। সেতারবাদক রবি শঙ্কর তাঁর খুড়শ্বশুর ছিলেন। সঙ্গীত নাটক আকাদেমি পুরস্কার, ২০১১ "Tanushree Shankar"। sangeetnatak.gov.in। সংগ্রহের তারিখ ৫ মার্চ ২০২১।  "Tanushree Shankar"। IMDb। সংগ্রহের তারিখ ২০২৩-০৪-০৪।  "Tanusree Shankar | WEF" (ইংরেজি ভাষায়)। ২০১৬-১২-১০। সংগ্রহের তারিখ ২০২৩-০৪-০৪।  "TANUSREE SHANKAR DANCES DOWN MEMORY LANE"। www.telegraphindia.com।  "Rousing performance by Tanusree ensemble"। india-herald.com। সংগ্রহের তারিখ ২০২৩-০৪-০৪।  "TANUSREE SHANKAR DANCES DOWN MEMORY LANE"। telegraphindia.com। সংগ্রহের তারিখ ৫ মার্চ ২০২১।  "Akademi awards for 47 personalities"। deccanherald.com। সংগ্রহের তারিখ ৫ মার্চ ২০২১।  তনুশ্রী শঙ্কর ডান্স কোম্পানি সারাহ কাউফম্যান, আধুনিকতার মধ্যে একটি ভারতীয় মরূদ্যান, ওয়াশিংটন পোস্ট, প্রকাশিত শনিবার, ২২শে সেপ্টেম্বর ২০০৭, p C05 অ্যাক্সেস ২৩শে সেপ্টেম্বর ২০০৭
নাওয়াফ বুশাল

নাওয়াফ মশারি আব্দুল রহমান বুশাল (আরবি: نواف بوشل, ইংরেজি: Nawaf Boushal; জন্ম: ১৬ সেপ্টেম্বর ১৯৯৯; নাওয়াফ বুশাল নামে সুপরিচিত) হলেন একজন সৌদি পেশাদার ফুটবল খেলোয়াড়। তিনি বর্তমানে সৌদি আরবের পেশাদার ফুটবল লিগের শীর্ষ স্তর সৌদি পেশাদার লিগের ক্লাব আল নাসর এবং সৌদি আরব জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেলেন। ২০২০ সালে, নাওয়াফ সৌদি আরব অনূর্ধ্ব-২৩ দলের হয়ে সৌদি আরবের বয়সভিত্তিক পর্যায়ে অভিষেক করেছিলেন। প্রায় দুই বছর যাবত সৌদি আরবের বয়সভিত্তিক দলের হয়ে খেলার পর, তিনি ২০২১ সালে সৌদি আরবের হয়ে আন্তর্জাতিক পর্যায়ে অভিষেক করেছেন; সৌদি আরবের জার্সি গায়ে তিনি এপর্যন্ত ১ ম্যাচে অংশগ্রহণ করেছেন। নাওয়াফ মশারি আব্দুল রহমান বুশাল ১৯৯৯ সালের ১৬ই সেপ্টেম্বর তারিখে সৌদি আরবের হফুফে জন্মগ্রহণ করেছেন এবং সেখানেই তার শৈশব অতিবাহিত করেছেন। নাওয়াফ সৌদি আরব অনূর্ধ্ব-২৩ দলের হয়ে খেলার মাধ্যমে সৌদি আরবের প্রতিনিধিত্ব করেছেন। সৌদি আরবের বয়সভিত্তিক দলের হয়ে তিনি প্রায় ২ বছর যাবত অংশগ্রহণ করেছেন। ৪ এপ্রিল ২০২৩ পর্যন্ত হালনাগাদকৃত। "الفريق الاول – نادي النصر" [প্রথম দল – আল-নাসর ক্লাব]। alnassr.sa (ইংরেজি ভাষায়)। রিয়াদ: আল নাসর ফুটবল ক্লাব। ৩ মে ২০২০। ৩১ মার্চ ২০২৩ তারিখে মূল থেকে আর্কাইভ করা। সংগ্রহের তারিখ ৩১ মার্চ ২০২৩।  "النادي – رابطة الدوري السعودي للمحترفين" [ক্লাব – সৌদি পেশাদার লিগ]। spl.com.sa (ইংরেজি ভাষায়)। সৌদি পেশাদার লিগ। ৭ জানুয়ারি ২০২৩। ৩১ মার্চ ২০২৩ তারিখে মূল থেকে আর্কাইভ করা। সংগ্রহের তারিখ ৩১ মার্চ ২০২৩।  সকারওয়েতে নাওয়াফ বুশাল (ইংরেজি) ট্রান্সফারমার্কেটে নাওয়াফ বুশাল (ইংরেজি) ওয়ার্ল্ডফুটবল.নেটে নাওয়াফ বুশাল (ইংরেজি) ইএসপিএন এফসিতে নাওয়াফ বুশাল (ইংরেজি) ন্যাশনাল-ফুটবল-টিমস.কমে নাওয়াফ বুশাল (ইংরেজি)
সিননগাগ

সিননগাগ বা গার্লিক ফ্রাইড রাইস অথবা গার্লিক রাইস নামে পরিচিত এই খাবারটি একটি ফিলিপিনো ফ্রাইড রাইস ডিশ যা আগে থেকে সেদ্ধ করা ভাত রসুন দিয়ে নাড়াচাড়া করে তৈরি করা হয়। সাধারণত আগের দিনের রান্না করা অবশিষ্ট বাসি চাল এতে ব্যবহার হয় কারণ বাসি চাল কিছুটা গাঁজানো এবং শক্ত হয়। এই বাসি চাল রসুন, হ্যালাইট লবণ, কালো মরিচ এবং কখনও কখনও কাটা পেঁয়াজকলি দিয়ে রান্না করা হয়। বাসি ভাতের দানাগুলি সাধারন্ত আলগা হয় এবং রান্নার সময় একে অপরের সাথে আটকে থাকেনা। এটি এমনি সাধারনভাবেও খাওয়া যায়, তবে সাধারণত একটি মাংসের কোনো পদ যেমন টোকিনো (বেকন), লংগানিসা (সসেজ), তপা (শুকনো বা ভাজা মাংসের কোন পদ), স্প্যাম বা ডাইং (শুকনো মাছ) এদের সাথে খাওয়া হয়। কোড়ানো ভাজা ডিম এর সাথে যুক্ত করা যেতে পারে। মূল খাবারের গন্ধ যাতে কম না হয়ে যায় তার জন্য অন্যান্য ধরনের ভাজা ভাতের মতন এতে সাধারণত রসুন ছাড়া অন্য উপাদান ব্যবহার করা হয় না। ফিলিপাইনের ভিসায়াস অঞ্চলে, সিননগাগ ঐতিহ্যগতভাবে আসিন টিবুক দিয়ে মশলা দিয়ে বানানো হত। সিননগাগ একটি ঐতিহ্যবাহী ফিলিপিনো প্রাতঃরাশ। এটি সাধারণত রাতের খাবারে অবশিষ্ট ভাত দিয়ে প্রস্তুত করা হয়। কখনও কখনও বাসি ভাতে ফিলিপাইনের স্থানীয় অ্যাডোবো খাবারের অবশিষ্ট সস যুক্ত করা হয়। এরপর তেলে ভাতটি রান্না করা হয়, যা খাবারের অপচয় কমায়। ফিলিপিনো সংস্কৃতিতে বাসি ভাতের পরিবর্তে সদ্য রান্না করা ভাত থেকেও সিননগাগ প্রস্তুত করা হয়। এই খাবারটি ফিলিপিনোদের একটি জনপ্রিয় প্রাতঃরাশ। সিননগাগের অনেক প্রকারভেদ আছে। Cabrera, Maryanne। "Sinangag Filipino Garlic Fried Rice"। The Little Epicurean। সংগ্রহের তারিখ জানুয়ারি ২০, ২০১৯।  Vanjo Merano। "Sinangag Recipe"। Panlasang Pinoy। সংগ্রহের তারিখ ডিসেম্বর ৮, ২০১৪।  "Sinangag"। Kawaling Pinoy। সংগ্রহের তারিখ জানুয়ারি ২০, ২০১৯।  "Garlic Fried Rice (Sinangag) - How to Cook"। Filipino Food Recipes। নভেম্বর ২৯, ২০২১ তারিখে মূল থেকে আর্কাইভ করা। সংগ্রহের তারিখ জানুয়ারি ২০, ২০১৯।  "Recipe #21: SINANGAG (Garlic Fried Rice)"। Luto ni Lola। নভেম্বর ২৯, ২০২১ তারিখে মূল থেকে আর্কাইভ করা। সংগ্রহের তারিখ জানুয়ারি ২০, ২০১৯।
মুখোমুখি সাক্ষাৎকাল

মুখোমুখি সাক্ষাৎকাল বলতে দুই বা ততোধিক ব্যক্তির মধ্যে একই সময় ও একই ভৌগোলিক অবস্থানে সরাসরি ব্যক্তিগত ভাববিনিময় বা সংযোগস্থাপন বোঝায়। সুতরাং মুখোমুখি সাক্ষাত "বাস্তব জীবনে" ঘটে থাকে এবং এর সাথে বহদূরে অবস্থিত দুই বা ততোধিক ব্যক্তির মধ্যে দূরালাপনী (টেলিফোন) এবং/অথবা বৈদ্যুতিনভাবে (যেমন বৈদ্যুতিন ডাক, তাৎক্ষণিক বার্তাপ্রেরণ, ই-বাণিজ্য, সামাজিক যোগাযোগ মাধ্যম, বা পরিগণকীয় ছদ্মায়নের মাধ্যমে) ভাববিনিময় বা সংযোগস্থাপনের পার্থক্য আছে। একে ইংরেজিতে "ফেস টাইম" (Face time) বলা হয়। বিশ্বব্যাপী উত্তরোত্তর বেশি লোক ব্যাপকভাবে টেলিযোগাযোগ ও আন্তর্জালের (ইন্টারনেটের) মাধ্যমে ব্যক্তিগত ও ব্যবসায়িক যোগাযোগ স্থাপন করছে, তাই ইদানিং মুখোমুখি সাক্ষাৎকালের ধারণাটি আলাদা গুরুত্ব পাচ্ছে। ডিজিটালত্ব স্থানিকতার নীতি সামাজিক বিচ্ছিন্নতাবোধ সংকালিকতা "Face time" |url= এর মান পরীক্ষা করুন (সাহায্য)। Merriam Webster। সংগ্রহের তারিখ ৪ এপ্রিল ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Newsroom politics: Getting face time Has eLearning Revolutionized Education? The Importance of Face Time – an article Favouring Face Time – an article Merriam-Websters Dictionary Bartleby Dictionary article on shrinking face time
মুহাম্মদ আবিদুল সিন্ধি

মুহাম্মদ আবিদুল সিন্ধি আনসারি (আরবি: محمد عابد السندي الأنصاري) ছিলেন উসমানীয় সাম্রাজ্যের মদিনা নগরীর একজন হানাফি আইনজ্ঞ (ফকিহ), হাদিস বিশারদ (মুহাদ্দিস), বিচারক (কাজী) এবং তৎকালীন উলামাদের একজন শায়খ। বংশপরম্পরায় তিনি আবু আইয়ুব আনসারির উত্তরসূরি। তিনি সুফিবাদের নকশবন্দি তরিকার একজন অনুসারী। তিনি যাবিদ শহরের কাজী হিসেবে নিযুক্ত ছিলেন। ১২৩২ হিজরি সনে তিনি মিশরের শাসক মুহাম্মদ আলি পাশা কর্তৃক মদিনার আলেমদের নেতা নিযুক্ত হয়েছিলেন। তাঁর দাদা মধ্যপ্রাচ্যে গমন করেন ও শায়খুল ইসলাম উপাধিতে ভূষিত ছিলেন। মুহাম্মদ আবিদ বিন আহমেদ আলি বিন মুহাম্মদ মুরাদ ইয়াকুব হাফিজ বিন মুহাম্মদ বিন আবদ আল-রহমান, সিন্দি আল-আনসারি আল-খাজরাজি আল-মাদানি আল-হানাফি আল-নকশবন্দি। তিনি ১১৯০ হিজরি / ১৭৭৬ ইংরেজি সালে হায়দ্রাবাদের উত্তরে সিন্ধু নদের তীরে একটি গ্রাম সেহওয়ানে জন্মগ্রহণ করেন। তিনি লেখাপড়া করেন যাবিদ শহরে। তিনি সানার তৎকালীন মন্ত্রীর কন্যাকে বিয়ে করেন এবং ইয়েমেনের ইমাম কর্তৃক মিশরের রাষ্ট্রদূত নিযুক্ত হয়েছিলেন। এরপর স্বদেশে কিছুদিন অবস্থান করে তিনি হেজাজে গমন করেন ও মিশর সরকার কর্তৃক মদিনার উলামাদের নেতা নিযুক্ত হন। ১২৫৭ হিজরির রবিউল আউয়াল মাসে (১৮৪১ ইংরেজি) তিনি মদিনায় মৃত্যুবরণ করেন এবং জান্নাতুল বাকি কবরস্থানে সমাহিত হন। মুহাম্মদ আবিদুল সিন্ধি বেশ কিছু বই লিখেছিলেন, তাঁদের কিছু নিম্নরুপ: আল-মাওয়াহিব আল-লাতিফা আলা মুসনাদ আল-ইমাম আবু হানিফা (আরবি: المواهب اللطيفة على مسند الإمام أبي حنيفة)। তাওয়ালি আল-আনওয়ার আলা আল-দুর আল-মুখতার (আরবি: طوالع الأنوار على الدر المختار), আল-দুর আল-মুখতার গ্রন্থের উপর সিন্ধির মন্তব্য। আল-মুখতার গ্রন্থটি আল-হাসকাফির তানউইর আল-আবসার ওয়া-জামি আল-বিহার (লেখক আল-তিমিরতাশি) এর উপর আলোচনা। শারহ বুলুগ আল মারাম (আরবি: شرح بلوغ المرام) যেটি লিখেছেন ইবনে হাজার আসক্বালানী। তরতিব মুসনাদ আল-ইমাম আল-শাফেয়ী (আরবি: ترتيب مسند الإمام الشافعي‏)। আল-তাওয়াসসুল ওয়া-আহকামুহ ওয়া-আনওউহ (আরবি: التوسل وأحكامه وأنواعه‏)। "أعلام التصوف ... الشيخ العارف محمد سعيد الكحيل الحمصي"। Athabat Network। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Isḥāq, Muḥammad (১৯৫৫)। India's Contribution to the Study of Hadith Literature: A Survey of the Growth and Development of Hadith Literature in the Sub-continent of Pakistan and India from the Earliest Time Down to the Nineteenth Century, Together with the Lives and the Works of the Leading Muhaddithun of the Time (ইংরেজি ভাষায়)। University of Dacca। পৃষ্ঠা ২৪২। আইএসবিএন 9789840690169।  القراءة, رفي لمتعة। "رفي لمتعة القراءة - مجموع إجازات ورسائل الامام محمد عابد السندي"। www.raffy.me (আরবি ভাষায়)। সংগ্রহের তারিখ ২০২৩-০৪-০৪।  "أعلام التصوف ... الشيخ العارف محمد سعيد الكحيل الحمصي"। athabat.net (ইংরেজি ভাষায়)। সংগ্রহের তারিখ ২০২৩-০৪-০৪।  "ص232 - كتاب البدر الطالع بمحاسن من بعد القرن السابع - محمد بن على بن يونس بن على بن الزحيف - المكتبة الشاملة"। shamela.ws। সংগ্রহের তারিখ ২০২৩-০৪-০৪।  صدیق‌حسن‌خان, محمدصدیق; شمس‌الدین, احمد (১৪২০)। أبجد العلوم। أبجد العلوم। دار الکتب العلمية।
সোপা দে মন্ডংগো

সোপা দে মন্ডংগো হল একটি স্যুপ বা ঝোলজাতীয় খাবার যা গরু বা শূকরের পেটের অন্ত্রের অংশ বা নাড়িভুড়ি থেকে তৈরি করা হয়। অন্ত্রের টুকরোর সাথে মরিচ, পেঁয়াজ, গাজর, বাঁধাকপি, সেলারি, টমেটো , ধনেপাতা , রসুন বা মূলোজাতীয় শাক সব্জী দিয়ে ধীরে ধীরে রান্না করা হয়। খাবারটি সাধারণত লাতিন আমেরিকা, ক্যারিবিয়ান এবং ফিলিপাইনের প্রাক্তন স্প্যানিশ উপনিবেশগুলিতে রান্না করা হয়। লাতিন আমেরিকা, ফিলিপাইন এবং ক্যারিবিয়ানে সোপা ডে মন্ডংগোর অনেক বৈচিত্র বিদ্যমান। কেউ কেউ এই রান্নায় চাল বা ভুট্টা যোগ করেন। রান্নায় বিভিন্ন ধরনের আমিষজাতীয় উপাদানের পেষ্ট ব্যবহার করা যেতে পারে। রান্নার আগে অন্ত্র বা নাড়িভুড়ি সাইট্রাস রস বা সোডিয়াম বাইকার্বোনেটের পেস্টে ভিজিয়ে রাখা হয়। অঞ্চলভেদে এই স্যুপে ব্যবহৃত সবজি এবং মশলায় পরিবর্তন হয়। আর্জেন্টিনায়, এটি মন্ডোঙ্গো নামেও পরিচিত। ব্রাজিলে এটি মন্ডোঙ্গো বা মোকোটো নামেও পরিচিত। এটি সাধারণত দক্ষিণাঞ্চলে খাওয়া হয়, তবে উত্তর-পূর্বাঞ্চলে এর নাম ডোব্রাডিনহা । কলম্বিয়াতে, সোপা ডি মন্ডংগো প্রায়ই ঐতিহ্যবাহী আলমুয়েরজোর স্যুপ হিসাবে খাওয়া হয়। কলম্বিয়ার স্যুপটি মুরগির মাংস বা গরুর মাংসের স্টক দিয়ে তৈরি করা হয় এবং তার সাথে প্রচুর ধনেপাতা মেশানো হয়। মুরগি বা গরুর মাংসের স্টকের স্বাদ বাড়াতে এতে অনেক শাকসবজি যেমন মটর, গাজর এবং পেঁয়াজ ইত্যাদি মেশানো হয়। অতিরিক্ত স্বাদের জন্য ভুট্টার সাথে লবণ এবং মরিচও স্যুপে দেওয়া হয়। এই স্যুপের জন্য বিভিন্ন পশুর অন্ত্র ব্যবহৃত হয়। সবচেয়ে সাধারণ হল গরুর মাংসের অন্ত্র, তবে অন্যান্য বেশ কয়েকটি অঞ্চলে, শুয়োরের মাংসের এবং মুরগি বা টার্কির অন্ত্রগুলিও স্যুপে ব্যবহৃত হয়। ডোমিনিকান প্রজাতন্ত্রে সোপা দে মন্ডংগো দ্বীপের সবচেয়ে জনপ্রিয় খাবারগুলির মধ্যে একটি। এই অঞ্চলে গরুর মাংসের অন্ত্র সাধারণত রান্না করার আগে লেবু দিয়ে মাখিয়ে রাখা হয়। পেঁয়াজ, রসুন, বেল পেপার, টমেটো, গাজর এবং সেলারি ফুটানোর আগে উদ্ভিজ্জ তেলে রান্না করা হয়। তারপরে আলু দিয়ে অন্ত্রের অংশ যোগ করা হয় এবং লবণ, মরিচ এবং কোলিয়াস অ্যাম্বোইনিকাস (স্থানীয়ভাবে ডোমিনিকান অরেগানো নামে পরিচিত) দিয়ে রান্না করা হয়। এর আরেকটি প্রকার হল মন্ডংগো গুইসাদো। এতে তাজা টমেটোর পরিবর্তে টমেটো পেস্ট ব্যবহার করা হয় এবং এছাড়াও প্ল্যান্টেন, স্কোয়াশ, জলপাই, কেপার, সবুজ কলা এবং কাসাভার ব্যবহার হয়। কাটা ধনেপাতা, আভাকাডো, ভাত এবং রসুন দিয়ে তৈরি গরম সস দিয়ে উভয় প্রকার স্যুপ পরিবেশন করা হয় । একটি বিশেষ মরিচ যোগ করা হয় যা এগ্রিও দে নারাঞ্জা নামক তিক্ত কমলার রসে গাঁজনো হয়। "Locro de Mondongo: Argentine Soul Food | We Are Never Full"। ১ নভেম্বর ২০২০ তারিখে মূল থেকে আর্কাইভ করা। সংগ্রহের তারিখ ৪ এপ্রিল ২০২৩।  "[Recipe + Video] Mondongo Soup - The Tastiest Tripe Stew"। Dominican Cooking (ইংরেজি ভাষায়)। ২০০২-০৪-১৩। সংগ্রহের তারিখ ২০২১-০৮-২৫।
নিশিপদ্ম

নিশিপদ্ম বা নাইট কুইন বা রাত কী রাণী, যার বৈজ্ঞানিক নাম:Epiphyllum oxypetalum ('এপিফাইলাম অক্সিপেটালাম'), হল ক্যাকটাস পরিবারের Cereus প্রজাতির একটি সপুষ্পক উদ্ভিদ। অপূর্ব সাদা রঙের রাণীর মত সৌন্দর্য ও ভারি মিঠে সুবাস নিয়ে বর্ষা রাতের গভীরে প্রস্ফুটিত হয় বলে ইংরেজিতে 'Dutchman pipe' ও 'Queen of the night' নামেই সুপরিচিত। সূর্যাস্তের পর একটু একটু করে ফুটতে শুরু করে গভীর রাতে সম্পূর্ণ প্রস্ফুটিত হলেও ভোরের আগে শুকিয়ে যায় ফুলটি। অসাধারণ মিষ্টি সুবাসের এ ফুল কেবল একটি রাতের অন্ধকারে গাছ আলো করে থাকে। গাছ - নিশিপদ্ম ফুলের গাছ ক্যাকটাস গোত্রীয়। গাছটির গোড়া শক্ত, ডাঁটার মতো কিছুটা খাড়া ও তার পর লতানে,অনেক শাখা-প্রশাখাযুক্ত ও কন্টকহীন। যথারীতি স্বাভাবিক পাতা নেই গাছটির,তবে রূপান্তরিত কাণ্ড পাতার কাজ করে। ডালপালা নিয়ে গাছটি ৬ মিটার (৬০০ সেমি) পর্যন্ত লম্বা হয় থাকে। বিস্তৃত শাখা-প্রশাখা চ্যাপ্টা ফিতার মত এবং তাতে সবুজ রঙের শিরা সুস্পষ্ট। গাছটি সারা বছরই যেন নিষ্প্রাণ অবস্থায় থাকে। তবে গ্রীষ্মের শেষ ভাগে বৃষ্টির ছোঁয়া পেলে কুড়ি আসতে শুরু করে অর্থাৎ প্রস্ফুটনের প্রস্তুতি শুরু হয়। গাছটি ছায়া ও রোদ দুই পছন্দ করে। গাছটির পাতা অর্থাৎ রূপান্তরিত কাণ্ড মাটিতে পুঁতে দিলেই কিছুদিন বাদে শিকড় বের হয়, শিকড়সহ রূপান্তরিত কাণ্ডটি অন্যত্র বা টবে প্রতিস্থাপন করলেই নতুন গাছ পাওয়া যায়। ফুল- গাছটির ফুল কেবল জুলাই মাসের প্রথম দিক থেকে নভেম্বর মাসে রাত্রিতেই ফোটে। তবে ফুল ফোটার আগে প্রথমে গুটি গুটি কলি ধরে রূপান্তরিত কাণ্ডের পাশে এবং ১৪/১৫ দিনে ফোটার উপযুক্ত হয়। সাদা রঙের ফুলগুলি রূপান্তরিত চ্যাপ্টা কাণ্ডে বৃদ্ধি পায় এবং ৩০ সেমি (১২ ইঞ্চি) লম্বা এবং ১৭ সেমি (৭ ইঞ্চি) চওড়া হয়ে থাকে। ফুল সুগন্ধযুক্ত হওয়ার কারণ হল ফুলের মধ্যে বেনজাইল স্যালিসিলেট এবং মিথাইল লিনোলেটের উপস্থিতি। ফুলটির পুংকেশর সবুজাভ সাদা বা সাদা, সরু ও দুর্বল। গর্ভদণ্ডের রঙ সবুজ সাদা, ফ্যাকাশে হলুদ বা সাদা, ৪ মিমি পুরু হয়। ফল আয়তাকার, ১২ x ৮ সেমি পর্যন্ত, বেগুনি লাল এবং কোণিক। ফুলটির বৈজ্ঞানিক নাম - Epiphyllum oxypetalum 'এপিফাইলাম অক্সিপেটালাম' এসেছে গ্রীক ভাষার 'Epiphyllum' অর্থাৎ ইংরাজীতে 'upon the leaf' হতে। কিন্তু বাংলায় 'নিশিপদ্ম' বা নাইট কুইন বা ইংরাজীতে 'কুইন অব দ্য নাইট' হয়ছে এর সৌন্দর্য ও কেবল রাতে ফোটার কারণে। নিশিপদ্ম ফুল গাছের আদি নিবাস ছিল মার্কিন যুক্তরাষ্ট্রের দক্ষিণাঞ্চল ও মেক্সিকো। তবে বর্তমানে দক্ষিণ-পূর্ব এশিয়ার গ্রীষ্মমণ্ডলীয় অঞ্চলে অর্থাৎ ভারত, বাংলাদেশ চিন প্রভৃতি দেশে ব্যাপকভাবে চাষ হয় এবং সামান্য পরিচর্যায় বৃদ্ধি ঘটে। প্রস্ফুটিত নিশিপদ্ম ফুলের প্রজনন অংশ প্রস্ফুটিত নিশিপদ্ম ফুলের পার্শ্বদৃশ্য রূপান্তরিত কাণ্ড মাইক্রোস্কোপে কাণ্ডের প্রস্থচ্ছেদ যেমন দেখায় কুঁড়ি Hammel, B. (২০১৭)। "Epiphyllum oxypetalum"। বিপদগ্রস্ত প্রজাতির আইইউসিএন লাল তালিকা (ইংরেজি ভাষায়)। আইইউসিএন। 2017। সংগ্রহের তারিখ ৮ মার্চ ২০২১।  অজানা প্যারামিটার |amends= উপেক্ষা করা হয়েছে (সাহায্য)উদ্ধৃতি টেমপ্লেট ইংরেজি প্যারামিটার ব্যবহার করেছে (link) The Plant List: A Working List of All Plant Species, ১ আগস্ট ২০২২ তারিখে মূল থেকে আর্কাইভ করা, সংগ্রহের তারিখ ৬ আগস্ট ২০১৬ উদ্ধৃতি টেমপ্লেট ইংরেজি প্যারামিটার ব্যবহার করেছে (link) "রাতজাগা ফুল আর মিঠে গন্ধ"। সংগ্রহের তারিখ ২০২৩-০৪-০৩।  Lim, T. K. (২০১৪)। "Epiphyllum oxypetalum"। Edible Medicinal and Non-Medicinal Plants: 638–640। আইএসবিএন 978-94-007-7394-3। ডিওআই:10.1007/978-94-007-7395-0_43। উদ্ধৃতি টেমপ্লেট ইংরেজি প্যারামিটার ব্যবহার করেছে (link)